Elmer Bernstein
Den Elmer Bernstein, gebuer de 4. Abrëll 1922 zu New York a gestuerwen den 18. August 2004 zu Ojai a Kalifornien war een US-amerikanesche Filmmusekkomponist.

Liewen 

Den Elmer Bernstein huet als Komponist vu Radio-Programmer an Dokumentarfilmer ugefaangen. 1950 ass hien op Hollywood gaangen an huet do Filmmusek geschriwwen.

Am Ganzen huet hien iwwer 200 Stécker geschriwwen. Seng bekanntst Kompositioun dierft d'Titelmelodie vum Western The Magnificent Seven sinn, déi ë. a. och jorelaang an Zigarettereklamme aus den 1970er Joren agesat gouf, fir de Western-Mythos z'ënnermolen.

Hie gouf 14-mol fir den Oscar nominéiert. Hie krut déi Belounung awer nëmmen eng Kéier, dat war 1967 fir de Musical Thoroughly Modern Millie.

Mat engem Concert an der Londoner Royal Albert Hall huet en de 14. August 2001 seng 50 Joer als Filmmusekkomponist gefeiert.

Hie war net Famill mam Leonard Bernstein.

Wierker (Auswiel)

 1951: Saturday's Hero
 1953: Cat-Women of the Moon 
 1953: Robot Monster
 1955: The Man with the Golden Arm 
 1956: The Ten Commandments 
 1957: The Sweet Smell of Success 
 1960: The Magnificent Seven 
 1962: To Kill a Mockingbird
 1962: Walk on the Wild Side
 1962: Birdman of Alcatraz 
 1963: The Great Escape 
 1963: Hud 
 1965: The Sons of Katie Elder
 1965: The Hallelujah Trail
 1966: Return Of The Seven 
 1968: The Bridge at Remagen 
 1968: The Scalphunters
 1969: True Grit
 1974: Gold
 1976: The Shootist - Regie: Don Siegel
 1978: National Lampoon's Animal House 
 1980: Airplane! 
 1980: The Blues Brothers 
 1981: The Chosen 
 1983: Trading Places 
 1984: Ghostbusters
 1985: Spies like us 
 1986: The Colour of Money 
 1989: My Left Foot 
 1990: The Grifters
 1991: Cape Fear 
 1993: The Age of Innocence

Gebuer 1922
Gestuerwen 2004
US-amerikanesch Filmmusekkomponisten
US-amerikanesch Dirigenten
US-amerikanesch Schauspiller
Oscar fir déi bescht Filmmusek
Golden Globe fir déi bescht Filmmusek
Hollywood Walk of Fame